text: Nyt rockeropgør i Esbjerg
  06 juni 2012 kl. 12.45
  Syd- og Sønderjyllands Politi har anholdt tre yngre mænd efter et voldeligt opgør i Englandsgade i Esbjergs centrum onsdag. De har relation til Hells Angels.
  Klokken ca. 12.20 kom en gruppe mænd op at slås. 
  To blev kørt til sygehuset til behandling. En har vist sig at være lettere tilskadekommen, mens den anden er blevet stukket i maven med et ukendt våben. Han er under behandling, men har ikke været i livsfare.
  Der har siden sommeren 2011 været flere sammenstød mellem grupperinger i Esbjerg tilknyttet henholdsvis Hells Angels og Bandidos. 
  Adskillige er blevet dømt for at have deltaget i masseslagsmål.
  - Det er endnu alt for tidligt at sige noget om, hvorvidt der er en opblussen af konflikten mellem grupperingerne, siger politiinspektør Kaj Nielsen fra Syd- og Sønderjyllands Politi.
  Han understreger, at rockergrupperne slås indbyrdes, og at konflikterne ikke rammer almindelige borgere. 
  De tre anholdte på 22, 24 og 25 år, og de stammer fra Esbjerg.
  Politiet er i øjeblikket ved at udrede nærmere, hvem de to kvæstede er.
  